1. **כללי**
   1. **תחום הנספח**
      1. בנספח זה מפורטות ההוראות לביצוע בדיקות של תאים וסוללות נטענים המכילים אלקליין או אלקטרוליטים לא-חומציים אחרים מערכות ניקל ומערכות ליתיום (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן-הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
      2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
   2. **מסמכים ישימים**

**ת"י 62133 חלק 1** - תאים וסוללות נטענים המכילים אלקליין או אלקטרוליטים לא-חומציים אחרים - דרישות בטיחות עבור תאים נטענים ניידים ואטומים ועבור סוללות העשויות מהם, לשימוש ביישומים ניידים: מערכות ניקל

* + 1. **ת"י 62133 חלק 2** - תאים וסוללות נטענים המכילים אלקליין או אלקטרוליטים לא-חומציים אחרים - דרישות בטיחות עבור תאים נטענים ניידים ואטומים ועבור סוללות העשויות מהם, לשימוש ביישומים ניידים: מערכות ליתיום
    2. הנחיות והוראות הממונה על התקינה לעניין יבוא טובין שחל עליהם תקן רשמי (להלן-"הנחיות והוראות הממונה") וצו ייבוא חופשי, על עדכוניו.
    3. הוראות הממונה על התקינה בעניין מעבדות בדיקה עפ"י הפקודה צו ייבוא חופשי, על עדכוניו.
  1. **סיווג לקבוצות יבוא**

לסיווג הטובין לפי קבוצות ייבוא יש לבדוק בקישור -חיפוש קבוצות יבוא של תקנים, באתר הממונה על התקינה.

**1.4. הגדרת דגם ומשפחת דגמים**

1.4.1."דגם" (של מוצר) - כדגם אחד ייחשבו סוללות שיוצרו ע"י יצרן אחד, בעלות מבנה זהה (אופן חיבור התאים, שסתומי אוורור וכדומה), הרכב כימי זהה, רכיבי הגנה זהים (חומרה ותוכנה), מתח נקוב אחד, קיבולת נקובה אחת (mAh), כוללות אותו מספר תאים ובעלות כינוי אחד כפי שמסומן על המוצר.

1.4.2. משפחת דגמים" או "משפחה" - כמשפחת דגמים ייחשבו דגמים שניתן שייבדלו זה מזה בשם הדגם ו/או במתח הנקוב שלהם או בקיבולת הנקובה שלהם (mAh). כלל שנדרש לכל דגם נוסף בדיקת השלמה כמתואר בסעיף 3.3.4

* 1. **תיק מוצר**
     1. "תיק המוצר" – תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים. ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגון SDS, אישורי עמידה בתקנים ורגולציות, שם יצרן, מק"ט יצרן, פרטי היבואן, תקנים רשמיים החלים עליו, כמפורט ב"הנחיות והוראות הממונה על התקינה לעניין יבוא טובין שחל עליהם תקן רשמי".
     2. לפני ביצוע בדיקת הדגם, על היבואן להעביר למעבדת הבדיקה מסמכים כגון: הוראות הפעלה והתקנה, תרשימים חשמליים, תרשים חיבורים, קטלוג וכו' הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ו/או לצורך בדיקות זיהוי, אבחון והשוואה.
     3. תעודת הבדיקה של הדגם תכלול תיאור מלא וחד משמעי של המוצר, הכולל גם את כל פרטי הסימון הנדרשים לפי סעיף 9 של התקן הישראלי ת"י 62133 חלק רלוואנטי ,תיעוד המידות הפיזיות של המוצר ואת רשימת הרכיבים העיקריים. תעודת בדיקת הדגם, המסמכים ותמונות המוצר וכל תעודות הבדיקה הנוספות (בדיקות ש' במסגרת בדיקה ואישור משלוחים), יצורפו לתיק המוצר. כל התיעוד הנ"ל ישמר במערכת המידע של מעבדת הבדיקה ויהיה ניתן לאחזור בקלות.

1. **בדיקת דגם- בדיקה מלאה** 
   1. **תדירות הביצוע:** אחת לחיי דגם לכל דגם או משפחת דגמים ,או בעת שינוי התקן, ובהתאם להוראות והנחיות הממונה על התקינה – אישור דגם.
   2. **חלוקה למנות ודגימה**:

כאשר הבדיקה מבוצעת על דוגמא מהמשלוח, מחלקים את הטובין שבמשלוח למנות של דגם ו/או משפחות דגמים. מכל מנת דגמים או משפחת דגמים דוגמים אקראית בהתאם לטבלה 1 בסעיף 6 בת"י 62133 חלק 1 או 2 . כאשר מדובר במשפחת דגמים בוחרים את הדוגמא/ות באופן שיבטיח כי ניתן להשליך את ממצאי הבדיקה על כל שאר הדגמים שבמשפחה. כאשר מבוצעת בדיקה במסגרת יוזמת לקוח יינטלו ויבדקו הדוגמאות שנמסרו ע"י הלקוח והדבר יצוין בתעודת הבדיקה.

* 1. **היקף הבדיקה:** בדיקת התאמה לכל סעיפי ת"י 62133 חלקים 1 או 2 הישימים אשר חלה עליהם רשמיות.

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'**
   1. **תדירות ביצוע:** 
      1. **בדיקה מלאה/בדיקת דגם** – אחת לחיי הדגם וכל עוד לא השתנה התקן או המוצר, במקרים אלו תחליט המעבדה על היקף הבדיקות הנדרש לצורך חידוש אישור הדגם.
      2. **בדיקה חלקית/בדיקת ש'** –  דוגמים אקראית יחידה אחת או כמות המוגדרת בתקן של דגם מייצג מכל קבוצת דגמים ו/או ממשפחת דגמים הקיימים במשלוח.

מחלקים את הטובין שבמשלוח לקבוצות דגמים ו/או משפחות דגמים.

* 1. **הבדיקות:** 
     1. **בדיקת זיהוי ונטילה**: בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (פרטי הדגמים שבמשלוח, כמויות דגמי הטובין, חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
     2. **בדיקת דגם להתאמה לסעיפי התקן הרשמיים**: לפי הוראות סעיף נספח זה.
     3. **בדיקת ש'**- בדיקת ש':

בדיקה ויזואלית ובדיקות חלקיות שמטרתן לאמת כי המוצר שנדגם במשלוח זהה לדגם שבתיק המוצר וכי לא נפל פגם, בתהליך הייצור או תוך כדי המשלוח, המונע את התאמתו לתקן בסעיפים שלהלן.

בדיקות חלקיות לפי סעיפי התקן: המוצר שנדגם ייבדק להתאמה לסעיפים הבאים של החלק הישים של ת"י 62133:

סעיף 8 - מידע לבטיחות (בחינה בלבד)

סעיף 9 - סימון (בחינה בלבד)

* 1. **אי התאמה** 
     1. **אי התאמה בבדיקת זיהוי ונטילה** – במידה ומתקיימת אי התאמה בבדיקת הזיהוי במסגרת הנטילה, רשאי מנהל מעבדת הבדיקה להחליט כיצד ימשיך תהליך אישור המשלוח ובכלל זה על ביצוע בדיקת דגם, או בדיקת סעיפים קריטיים אחרים או אלה הקשורים לאי ההתאמה. במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה, ידווח על כך מנהל המעבדה לממונה על התקינה ויפעל עפ"י הנחיות והוראות הממונה.
     2. **אי התאמה באישור המשלוח** – במידה ומתקיימת בבדיקת המשלוח אי התאמה לדגם או לאחת או יותר מדרישות התקן, היא תחשב כאי התאמה של כל קבוצת הטובין/משפחת הטובין שבמשלוח ותחויב בתהליך סילוק ליקויים. במקרה ובבדיקת המשלוח נוצרה עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה, ידווח על כך מנהל המעבדה לממונה על התקינה ויפעל עפ"י הנחיות והוראות הממונה.

1. **תנאים מיוחדים** 
   1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבצע בדיקות נוספות מעבר לבדיקות המוגדרות בנספח זה, הקשורות לתכונות שבהן נמצאה אי ההתאמה.

| **מאושר** | **איגור דוסקלוביץ, הממונה על התקינה**  **תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |
| --- | --- |